Orbán Viktor vs Gyurcsány Ferenc



"Beragadtunk a gyűlölködésbe és az utálkozásba, mert félni baromi könnyű."

- Kovács Gergely

Az Orbán Viktor vs Gyurcsány Ferenc a Homokóra 1. évadának tizenegyedik része, ezzel a sorozat tizenegyedik része is. Magyarország jelenlegi miniszterelnöke, a Fidesz párt jelöltje, Orbán Viktor harcol benne az egykori magyar miniszterelnök, a korábbi MSZP-, mostani DK-jelölt, Gyurcsány Ferenc ellen. Kettőjük csatáját a Magyar Kétfarkú Kutyapárt jelöltje, Kovács Gergely szakítja meg, hogy rendet rakjon közöttük. A rész 2017. december 17-én került nyilvánosságra.

Rapperek
Kenry26 mint Orbán Viktor

KSunyo mint Gyurcsány Ferenc

Ricsi mint Kovács Gergely

Cameók
Fux mint Anne Frank

MrKobakos mint Szirmai Gergő

Orbán Viktor
Kedves barátaim, tisztelt hölgyeim és uraim… és Feri!

Egy ősi-ősi dakota közmondás szerint:

Ne harcolj azzal, aki kétharmaddal győz le téged,

És lassan nyolc éve vezet egy egész népet!

Míg a te rajongótáborod csak zsidók és pancserek,

Addig engem pajzsra emel egy nyugdíjas hadsereg!

Rád küldöm a TEK-et és a magyar hatóságot,

Mert egy évtizede törlesztem az államadósságod!

Megállítalak, mint Brüsszelt és az egész EU-t,

És egy szempillantás alatt eltüntetlek, mint a CEU-t.

A hazaáruló fajtáddal – még egyszer mondom –,

Csakis a fajtáddal, és nem az országgal van gondom.

Rezsicsökkentés! És megépül a kerítés,

Amivel távol tarthatjuk a Gyurcsány Ferit és

A bevándorlókat! A terv, azt hiszem, jogos.

Köszönöm a szót. Te vagy a Soros!

Gyurcsány Ferenc
A beszédedet hallgatva egy kérdésem lenne:

Az emberek pénzének hány százaléka van benne?

Minden adó, amit kivetsz, vitaindító!

Ha nem érted, kérj tolmácsot, mint Vida Ildikó!

Azt a böszmeséget, ahova elmegy az összes vagyon,

Elkúrtad, Tacskóhorthy… Nem kicsit – nagyon!

Amiből a kórházi betegek tömhetnék a hasukat,

Te abból a pénzből építesz stadiont és vasutat!

Ha nem döntenél úgy, hogy az oktatást ellököd,

Talán végre tudna írni a köztársasági elnököd.

Az adóid úgysem jönnek be, be kéne ismerned,

Mert most is ingyen néz minket az egész internet!

És nem érdekel, amit ez a dagadt törpe gondol,

Mert megverem, és fellököm, mint egy vak komondor!

Az EU nélkül ez az ország összeomlana!

Magyarország jobban teljesít? Lószart, mama…

Ennyit ér a kormány! Egy kés az EU torkán!

Orbán Viktor
Egy ország áll mögöttem, és azt harsogják: „Orbán”!

Gerinctelen vagy, azért állsz ilyen furcsán?

Gyurcsány Ferenc
Miért próbálsz meg lerappelni? Én vagyok DJ Gyurcsány!

Ide figyelj, Hüvelyk Mutyi, a szónoklatod trágya!

Orbán Viktor
Nem államférfi vagy te, hanem köznevetség tárgya!

Szeg? Fű? A pártod a kommunizmus jelképe!

Gyurcsány Ferenc
De legalább nincs beszorulva a nyelvem Putyin seggébe!

Felpofozlak, és engem állít meg egy kordon!

Orbán Viktor
Te nagyobb kártevő vagy, mint Bajnai Gordon!

Magyarország összefog, és tönkreteszünk téged!

Gyurcsány Ferenc
Igen, össze fog… omlani! És akkor neked is véged!

Jövőre a kormányhoz már nem lesz túl sok közöd.

Orbán Viktor
Be kell látnod, Ferenc: elment az Őszöd!

Kovács Gergely
Kell egy nagykutya, mert ez a két farok már nem bír magával!

Nézzétek meg, mit tettetek feltörekvő hazánkkal:

Nyomorúság, államcsőd és tönkretett életek…

De ezúttal most én verem négyszínűre a képetek!

Orbán! Schmitt mondhatnék neked, drága nagyvezér?

Miért is legyünk hálásak? Az adókért? A káoszért?

Húzd balra a kormányt, mert rossz irányba tartasz!

Ráhel jönnöd, mit tettél, te hataloméhes… VAU!

Gyurcsány! Milyen szótlan vagy. Ez tőled kissé furcsa…

Az enyves kezeidben volt egy boldog jövő kulcsa!

Egy reményekkel telt ifjú indult a parlamentbe,

De mire odaért, egy elmebajos barom ment be.

Alkalmatlanok vagytok, hát húzzátok meg magatok…

És most hozzátok szólok, figyeljetek, magyarok!

Miénk ez az ország, úgyhogy távolítsuk Moszkvát el!

Olvassatok Ady Endrét, mert Nekünk Mogács kell!

Ígérem, hogy minden jobb lesz – ez a kormány dolga.

Ebben nem állít meg sem az ATV, sem Kálmán Olga,

Mikor támogatásokból szabadítom fel a népet!

Döntsétek el, kell-e ingyen sör és örök élet!

Érdekességek

 * A csata rengeteg hasonló tulajdonságot mutat a Dancsó Péter vs Szirmai Gergő című epizóddal.
 * Mindkét címszereplő létező, ráadásul ma is élő személy.
 * A csatába belép egy harmadik fél.
 * A résztvevőknek a megszokottnál több versszakuk van fejenként.
 * A két címszereplő (és a harmadik fél is) ismerik egymást.
 * A két címszereplő konfliktusa nem egy javaslatból, hanem egy valós életbeli konfliktusból ered.
 * Ezt a konfliktust rendszerint nem a felek, hanem a követőtáboraik éltetik.
 * A csatáról cikket írt az Index és az Ellenszél, és megosztotta a Facebook-oldalán Dombóvári István.
 * Ez az első csata, ahol a felek fizikai kontaktusba lépnek egymással.
 * A címszereplőjük nyakkendői a miniszterelnökségük alatt képviselt párt színeit viselik.
 * Az igazi Kovács Gergely látta a videót.

Hibák

 * 0:45-nél a szövegben "sz" szerepel "az" helyett.